Diari Oficial de la Generalitat Valenciana


Sumari del DOGV 5779, del 06-06-2008 (2008/6669)

Assumpte civil 000315/2006. Notificació de la sentència a José Joaquín Varea Marín.
-----------------------------------------------------------------------------------

### Dades del document

Número de DOGV
:   5779

Data del DOGV
:   06-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/6669


Data del document
:   14-04-2008

Organisme emissor
:   Jutjat de Primera Instància Número 5 de Llíria

Tipus de document
:   Edicte

Descriptors 

:   * sistema judicial

Assumpte civil 000315/2006. Notificació de la sentència a José Joaquín Varea Marín. [2008/6669]  
Judici: judici verbal (desnonament per falta de pagament) - 000315/2006  
Part demandant: Remigia Saura Domingo.  
Part demandada: José Joaquín Varea Marín.  
Sobre  
En el judici referit s'ha dictat la resolució que, literalment, és com es diu:  
«Jutjat de Primera Instància número 5   
Llíria   
València  
Judici verbal: desnonament per falta de pagament i reclamació de quantitat 315/06.  
Sentència 71/08  
Llíria, 4 d'abril de 2008  
Vicente Sanchis Ferrandis, jutge del Jutjat de Primera Instància i Instrucció número 5 de Llíria i partit, ha vist les actuacions del judici verbal de desnonament per falta de pagament i reclamació de les rendes, promogut per la procuradora María Montalt del Toro, en nom i representació de Remigia Saura Domingo, contra José Joaquín Varea Marín.  
Antecedents de fet   
Primer. Per mitjà d'un escrit de data 6 d'abril de 2006 la procuradora María Montalt del Toro, en nom i representació de Remigia Saura Domingo, va presentar una demanda de desnonament contra José Joaquín Varea Marín, per falta de pagament i reclamació de les rendes del lloguer de l'habitatge siti a la urbanització Pla de Colom, 18 B, de Bétera, ocupat pel demandat esmentat a títol d'arrendatari, immoble que és propietat de l'actora, i fent constar la possibilitat d'enervar.   
Segon. En data 18 de maig de 2006, esmenats els defectes processals advertits per mitjà de la provisió de data 19 d'abril de 2006, es va dictar una interlocutòria respecte de la demanda esmentada, per la qual s'admetia esta a tràmit i es convocaven les parts a la celebració del judici verbal el dia 6 de juliol de 2006 que, finalment, va tindre lloc el dia 3 d'abril de 2008, i es va citar la demandada per edictes.  
Tercer. En la data assenyalada, va tindre lloc la celebració del judici, i s'hi va fer constar en l'acta la falta de compareixença de la part demandada, la qual va ser declarada en rebel·lia. L'actora va sol·licitar que s'efectuara el desnonament sense cap tràmit més, sol·licitant com a mitjans de prova la documental.  
Fonaments de dret  
Primer. D'acord amb l'acta de celebració del judici verbal, la representació processal de l'actora va sol·licitar que es practicara com a mitjans de prova la documental, que, per no comparéixer la part demandada, no van ser impugnats i, per tant, hauran de produir plena eficàcia en l'acte del judici, afectant al demandat els perjudicis que comporten la seua imcompareixença. Pertocarà, per tant, estimar la demanda en tots els seus aspectes, accedint a la declaració de desnonament per falta de pagament, així com la condemna al pagament de les quantitats degudes en concepte de renda i actualitzacions, que se sol·liciten respecte de l'habitatge siti a la urbanització Pla de Colom 18 B, de la localitat de Bétera, ocupat pel demandat esmentat a títol d'arrendatari, immoble que és propietat dels actors. Per tot el que s'ha dit adés pertoca declarar la resolució del contracte d'arrendament que unia els litigants; el demandat haurà d'abandonar l'esmentat immoble i deixar-lo vacu i expedit. Igualment, pertoca condemnar el demandat a pagar a l'actora la quantitat de 23.885'51 euros en concepte de rendes retardades, fins al dia de la celebració del judici, i les seues pertinents actualitzacions, quantitat que, segons va afirmar la direcció lletrada de la demandant, és la que es deu en el moment de dictar-se la present sentència; la certesa d'esta quantitat no ha pogut contrastar-se a causa, precisament, de la incompareixença del demandat, i per això, per aplicació de l'article 304 de la LEC, constant en les actuacions les preguntes que ha de formular la part demandant, ha de donar-se per bona.  
Segon. Per aplicació dels principis que s'estableixen per al pagament de costes, pertocarà condemnar José Joaquín Varea Marín a pagar les produïdes en esta instància, atés el que disposa l'article 394 de la Llei d'Enjudiciament Civil.  
Vistos els preceptes esmentats i tots altres d'observança preceptiva i general,  
Dispose  
Amb l'estimació de la demanda de desnonament per falta de pagament interposada per la procuradora María Montalt del Toro, en nom i representació de Remigia Saura Domingo, contra José Joaquín Varea Marín, declare que pertoca el desnonament de José Joaquín Varea Marín de l'habitatge siti a la urbanització Pla de Colom l8 B, de Bétera, així com la resolució del contracte signat entre Remigia Saura Domingo i José Joaquín Varea Marín, el qual haurà d'abandonar l'immoble i deixar-lo vacu i expedit.   
Condemne José Joaquín Varea Marín a pagar 23.885'51 euros en concepte de rendes retardades i les seues corresponents actualitzacions.  
Condemne José Joaquín Varea Marín a pagar les costes produïdes en este procediment.  
Notifiqueu la present resolució a les parts, advertint-los que no és ferma, i que hi poden interposar un recurs d'apel·lació en el termini de cinc dies davant de l'Audiència Provincial de València. No s'admetrà el recurs si, en la seua preparació, el demandat no hi acredita per escrit que ha pagat les rendes vençudes i les que d'acord amb el contracte haja de pagar de forma anticipada.   
Porteu l'original al llibre de sentències i deduïu una testimoniança de la present resolució perquè s'incorpore a les actuacions.  
Esta és la meua sentència, que pronuncie, mane i firme.   
Publicació. L'anterior sentència ha sigut firmada, llegida i publicada pel jutge que la subscriu, mentre celebrava audiència publica en el dia de hui. En done fe.  
Atés que es desconeix l'actual domicili o residència de la part demandada, mitjançant la provisió de data 11 d'abril de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a dur a terme la diligència de notificació de la sentència.  
Llíria, 14 d'abril de 2008.- El secretari judicial: Miguel Ángel García Herrera.